Whitney Houston

Whitney Elizabeth Houston (født 9. august 1963 i Newark i New Jersey, død 11. februar 2012 i Los Angeles) var en amerikansk blues-, soul- og pop-sangerinne. Hun vokste opp i en svært musikalsk familie, Cissy Houston var hennes mor og Dionne Warwick hennes kusine. Aretha Franklin var hennes gudmor.


== Liv og virke ==


=== Bakgrunn ===
Whitney Houston begynte som liten å synge i koret i kirken sin, The New Hope Baptist Church i Newark. Allerede da hun var 15 år gammel var hun backingvokalist sammen med sin mor på Chaka Khan's hit fra 1978, «I'm Every Woman». Hun fortsatte å være backingvokalist for Lou Rawls, Jermaine Jackson og sin egen mor og jobbet en kort stund som modell. 
I løpet av hennes korte modellkarriere, kunne man se henne på forsiden av magasinet «Seventeen» i 1981.


=== Karriere ===
Hun begynte å jobbe som en funksjonsrik vokalist for det New York-baserte funk bandet «Material» og det var kvaliteten på dette vokale samarbeidet med bandet som tiltrakk seg oppmerksomheten til de store plateselskapene, inkludert Arista, som hun signerte en avtale med i 1983 og samarbeidet med resten av sin karriere.
Houston fikk sitt musikalske gjennombrudd i 1985 med det selvtitulerte debutalbumet, Whitney Houston. Albumet inneholder blant annet hitsinglene  «How Will I Know», «Greatest Love of All» og «Saving All My Love for You», en sang hun vant Grammy med i kategorien «Beste kvinnelige pop-vokal». Selve albumet solgte 3 millioner eksemplarer i USA det første året, og senere 25 millioner eksemplarer på verdensbasis. Oppfølgeren Whitney kom i 1987, med hitlåter som «I Wanna Dance with Somebody», «Didn't We Almost Have It All», «So Emotional» og «Where Do Broken Hearts Go» som alle kom på 1.-plass på Billboard Hot 100 i USA. Hun vant nok en Grammy i kategorien «Beste kvinnelige pop-vokal» med sangen «I Wanna Dance with Somebody».
Houston spilte mot Kevin Costner i filmen The Bodyguard fra 1992. Gjennomgangslåta til filmen, «I Will Always Love You», en coverlåt som opprinnelig ble skrevet og fremført av Dolly Parton, ble svært populær og solgte 44 millioner eksemplarer verden over. Albumet med musikken i filmen, med flere av låtene fremført av Houston, ble tidenes nest mest solgte lydspor. Albumet vant dessuten tre Grammy-priser i 1994. 
I 1998 sang Houston duetten «When You Believe» med Mariah Carey til animasjonsfilmen Prinsen av Egypt. Sangen finnes på Houstons albumutgivelse fra 1998, My Love Is Your Love.
Houston gjorde comeback i 2009 med albumet I Look to You. Albumet ble godt mottatt og solgte bra, men salgsfremmende opptredener begrenset seg grunnet hennes svekkede stemme.
Hennes siste prestasjoner innen skuespill var i filmen Sparkle (2012), som var en gjenskapning av filmen fra 1976 med samme navn. Filmen ble utgitt etter hennes død.


== Privatliv ==
Houston giftet seg med Bobby Brown 18. juli 1992, og hun fødte året etter deres datter Bobbi Kristina Houston Brown. Etter hvert ble det kjent at hun misbrukte narkotika. Albumsalgene stagnerte og hennes image ble kraftig endret med hennes merkelige offentlige opptredener. Hun innrømmet at hun misbrukte kokain, marihuana og piller, og stemmen hennes ble raspete og hes. Hun ble skilt fra Brown 24. april 2007, og fikk foreldreretten til deres datter, hennes eneste barn, som døde 26. juli 2015.Houston tilkjennegav et kristen livssyn.Den 11. februar 2012 ble hun funnet død på The Beverly Hilton i Beverly Hills, California.


== Diskografi ==
Studioalbum1985: Whitney Houston
1987: Whitney
1990: I'm Your Baby Tonight
1998: My Love Is Your Love
2002: Just Whitney
2003: One Wish: The Holiday Album
2009: I Look to YouFilmmusikk/lydspor1992: The Bodyguard
1995: Waiting to Exhale
1996: The Preacher's WifeSamlealbum2000: Whitney: The Greatest Hits
2001: Love, Whitney
2004: Artist Collection: Whitney Houston
2007: The Ultimate CollectionVideo/DVD1991: Welcome Home Heroes with Whitney Houston
1997: Classic Whitney Concert
1999: VH1 Divas Live '99
2000: The Greatest Hits
2000: Fine
2002: Whatchulookinat Video/Whatchulookinat Behind-the-Scenes Footage/Love to Infinity Megamix Video
2004: Artist Collection: Whitney Houston


== Filmografi (som skuespiller) ==
1992:	The Bodyguard
1995:	Waiting to Exhale
1996:	The Preacher's Wife
1997:	Rodgers & Hammerstein's Cinderella
2004:	Nora's Hair Salon (Som seg selv, direkte på video)
2007:	The Last Days of Left Eye (Dokumentar)
2012:	Sparkle
2013:	CrazySexyCool: The TLC Story


== Referanser ==


== Eksterne lenker ==
(en) Offisielt nettsted 
(en) Whitney Houston – kategori av bilder, video eller lyd på Commons 
(en) Whitney Houston på Internet Movie Database 
(no) Whitney Houston hos Filmfront 
(sv) Whitney Houston i Svensk Filmdatabas 
(da) Whitney Houston på Filmdatabasen 
(da) Whitney Houston på Scope 
(fr) Whitney Houston på Allociné 
(en) Whitney Houston på AllMovie 
(en) Whitney Houston hos Turner Classic Movies 
(en) Whitney Houston hos Rotten Tomatoes 
(en) Whitney Houston hos TV Guide 
(en) Whitney Houston på Apple Music 
(en) Whitney Houston på Boomplay 
(en) Whitney Houston på Discogs 
(en) Whitney Houston på MusicBrainz 
(en) Whitney Houston på SoundCloud 
(en) Whitney Houston på Spotify 
(en) Whitney Houston på Songkick 
(en) Whitney Houston på Last.fm 
(en) Whitney Houston på Genius — sangtekster 
(en) Whitney Houston på AllMusic